Kalendarju ta' Ċelebrazzjonijiet Liturġiċi mill-Eċċellenza Tiegħu Monsinjur Charles J. Scicluna, Arċisqof ta' Malta għal matul ix-xahar ta' Mejju 2017. It‐Tnejn l‐1 ta' Mejju 2017, fl‐10:00 a.m., l‐Arċisqof Charles J. Scicluna jmexxi djalogu u wara jiċċelebra Quddiesa fis‐Seminarju tal‐Arċisqof, Tal-Virtù. Is‐Sibt 6 ta' Mejju, fil‐5:30 p.m., Monsinjur Arċisqof jiċċelebra Quddiesa li matulha jikkonsagra l‐artal u l‐Knisja tal‐Iklin. It‐Tnejn 8 ta' Mejju , Festa tal‐Madonna ta' Pompej, f'nofsinhar, Monsinjur Arċisqof jitlob s‐Supplika tal‐Madonna ta' Pompej, fil‐Knisja tal‐Ġiżwiti, il‐Belt Valletta. Fis‐6:00 p.m., Monsinjur Arċisqof imexxi l‐pellegrinaġġ tradizzjonali u fis‐7:00 p.m. jiċċelebra Quddiesa fil‐Knisja tal‐Madonna ta' Pompej, Marsaxlokk. Il‐Quddiesa ser tiġi mxandra 'live' fuq Radju Marija. Il‐Ġimgħa 19 ta' Mejju, fis‐7:00 p.m., Monsinjur Arċisqof jiċċelebra Quddiesa li matulha jagħti l‐ministeru tal‐lettorat lil erba' seminaristi fis‐Seminarju tal‐Arċisqof. Is‐Sibt 20 ta' Mejju , fis‐6:00 p.m., Monsinjur Arċisqof jamministra s‐Sagrament tal‐Qrar, u fis‐6:30 p.m. jiċċelebra Quddiesa fil‐Knisja Parrokkjali tan‐Naxxar, fil‐bidu tal‐Viżta Pastorali fil‐parroċċa tan‐Naxxar. Il‐Ħadd 21 ta' Mejju, fit‐8:30 a.m., Monsinjur Arċisqof jiċċelebra Quddiesa fil‐Knisja Parrokkjali tan‐Naxxar u jiltaqa' ma' dawk preżenti, bħala parti mill‐Viżta Pastorali. Fis‐6:30 p.m., Monsinjur Arċisqof jiċċelebra Quddiesa li matulha jagħti l‐pussess lil Fr Reuben Micallef bħala l‐Kappillan il‐ġdid ta' Pembroke. L‐Erbgħa 24 ta' Mejju, fl‐10:00 a.m., Monsinjur Arċisqof jamministra s‐Sagrament tal‐Griżma tal‐Isqof fil‐Helen Keller Institute, il‐Qrendi. Is‐Sibt 27 ta' Mejju, fis‐7:30 p.m., Monsinjur Arċisqof jiċċelebra Quddiesa ta' Lejlet il‐Festa ta' Marija Annunzjata, f'Ħal Tarxien. Il‐Ħadd 28 ta' Mejju, fid‐9:00 a.m., Monsinjur Arċisqof jiċċelebra l‐Quddiesa tal‐Festa tal‐Madonna ta' Fatima fil‐Knisja Parrokkjali ta' Gwardamangia. Fis‐6:30 p.m. Monsinjur Arċisqof jiċċelebra Quddiesa li matulha jagħti l‐pussess lil Fr Rene Vella bħala l‐Kappillan il‐ġdid tal‐Imtarfa. It‐Tnejn 29 ta' Mejju, fis‐6:30 p.m., Monsinjur Arċisqof jiċċelebra Quddiesa fil‐Knisja Parrokkjali ta' Ħal Kirkop, fl‐okkażjoni tal‐425 anniversarju mit‐twaqqif tal‐Parroċċa.
Ċelebrazzjonijiet Liturġiċi mmexxija mill-Arċisqof f'Mejju